### Beslutning

Tilbagesendes Magistratsafdelingen for Sundhed og Omsorg og Magistratsafdelingen for Kultur og Borgerservice med bemærkning, at byrådet i sit møde den 2. december 2020 har vedtaget Magistratens foranstående indstilling af 16. november 2020.

Magistratsafdelingen for Sundhed og Omsorg og Magistratsafdelingen for Kultur og Borgerservice udarbejder notat.

### Resumé

Byrådet besluttede i december 2019, at der skulle udarbejdes en Kultur og Sundhedsplan. I løbet af 2020 er der blevet arbejdet med dette med inddragelse af kultur og sundhedsaktører. Kultur og Sundhedsplanen fremlægges nu for byrådet.

Kunst og kultur rører noget i os som mennesker og har betydning for vores sundhed og trivsel. [adresse] har et stærkt afsæt for at arbejde mere strategisk med kultur og sundhed i velfærdsopgaverne som en nyskabende tilgang til at skabe mere værdi for borgere.

Kultur & Sundhedsplanen indeholder tre spor med ti underliggende anbefalinger til, hvordan vi som kommune kan understøtte, styrke og sætte retning for feltet.

### Indstilling

Det indstilles:

At 1) Byrådet vedtager ‘Kultur & Sundhed – en fælles plan for [adresse]’ med opbakning til det videre arbejde.

At 2) Planen bliver udmøntet efter de rammer, der er givet i budgetforligsteksten af 18. september 2020, hvoraf det fremgår, at der er afsat 1,5 mio. kr. årligt i 4 år til Kultur og Sundhed.

### Sagens forløb

11-11-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 16-11-2020 Magistraten
Fremsendes til [adresse] med bemærkning, at Magistraten i mødet den 16. november 2020 anbefaler, at byrådet tiltræder Magistratsafdelingen for Sundhed og Omsorgs og Magistratsafdelingen for Kultur og Borgerservices indstilling af 3. november 2020.
 02-12-2020 Aarhus Byråd

Tilbagesendes Magistratsafdelingen for Sundhed og Omsorg og Magistratsafdelingen for Kultur og Borgerservice med bemærkning, at byrådet i sit møde den 2. december 2020 har vedtaget Magistratens foranstående indstilling af 16. november 2020.

Magistratsafdelingen for Sundhed og Omsorg og Magistratsafdelingen for Kultur og Borgerservice udarbejder notat.